OpenLLM-France/wikimedia huggingface dataset:
# Hamadríada

Les hamadríades (en grec Ἁμαδρυάδες, Hamadriádes) són nimfes dels boscos de la mitologia grega que viuen als arbres. Eren considerades com éssers mediadors entre els mortals i els immortals. Són una espècie específica de dríades, personatges pertanyents al grup de les nimfes. El seu pare és Òxil i la seva mare Hamadrias, germana d'Òxil, ambdós habitants del riu Esperqueu i dels monts Othrys i Oeta a Mèlida.
Les hamadríades neixen lligades a un determinat arbre. Són uns éssers intermediaris entre els mortals i els immortals i viuen molt de temps. Si el seu arbre moria, l'hamadríada associada amb ell també moria. Per aquesta raó, les dríades i els déus castigaven qualsevol mortal que fes mal als arbres.
El Sopar dels erudits (Deipnosophistaí) d'Ateneu de Nàucratis enumera vuit hamadríades:
* Karya (arbres de "nous": avellaner, noguera, castanyer) (Corylus avellana, Juglans regia, Castanea vesca).
* Balanos (arbres de "glans": alzina…) (Quercus ilex, Quercus aegilops).
* Kraneia (corneller mascle) (Cornus mas).
* Morea (morera negra) (Morus nigra).
* Aigeiros (pollancre) (Populus nigra).
* Ptelea (oma) (Ulmus glabra).
* Ampelos (vinya) (Vitis silvestris, Bryonia creticus, Tamus communis, Fucus volubilis).
* Syke (figuera) (Ficus carica).
Cal·límac a l'Himne a Delos, presenta una nimfa d'una alzina, angoixada pel seu arbre, que acaba de rebre l'impacte d'un llamp. Les nimfes -diu- estan contentes quan l'aigua del cel rega les alzines; estan de dol quan aquestes perden el fullatge.
Certes llegendes han conservat el record d'hamadríades que van pregar a determinats herois que salvessin el seu arbre com "Reco" i "Crisopelia". Altres recorden el càstig que van rebre els homes per haver tallat un arbre sense atendre els precs d'aquestes, com Erisícton o Parebi.

## Hamadríades

* Sangaris va ser una hamadríada estimada per Atis.
* Atlàntia va ser una de les esposes de Dànau.

## Referències

* 1 2 Grimal, Pierre. Diccionari de mitologia grega i romana. Barcelona: Edicions de 1984, 2008, p. 223. ISBN 9788496061972.
* ↑ Ateneu de Nàucratis. El sopar dels erudits, I, 78a
* ↑ Cal·límac. Himne a Delos, 75 i seg.

## Enllaços externs

* Theoi Project, Hamadryades (anglès)
* El banquet dels savis Arxivat 2018-02-10 a Wayback Machine. d'Ateneu de Naucratis es troba en línia a University of Wisconsin Digital Collections Center (anglès)
# Primer ministre de Niue

El primer ministre de Niue és el cap de govern de Niue. Són elegits per l'Assemblea de Niue, i forma un gabinet juntament amb tres altres membres de l'Assemblea.
Sir Robert Rex va ser reelegit contínuament cada tres anys des de la creació de l'estat associat a Niue el 1974 fins a la seva mort el 1992.

## Llista de primers ministres de Niue

;Llegenda  Partit del Poble de Niue  Independent
| No. | Retrat | Nom (any de naixement–mort) | Mandat | Mandat | Mandat | Afiliació política | Afiliació política | Elegit | Ref. |
| No. | Retrat | Nom (any de naixement–mort) | Presa de possessió | Abandonament del càrrec | Temps al càrrec | Afiliació política | Afiliació política | Elegit | Ref. |
| 1 | | Sir Robert Rex (1909–1992) | 19 d'octubre de 1974 | 12 de desembre de 1992 † | 18 anys, 54 dies | | Independent (1974–87) | 1975 1978 1981 1984 | |
| 1 | | Sir Robert Rex (1909–1992) | 19 d'octubre de 1974 | 12 de desembre de 1992 † | 18 anys, 54 dies | | Partit del Poble de Niue (1987–92) | 1987 1990 | |
| 2 | | Young Vivian (nascut el 1935) | 12 de desembre de 1992 | 9 de març de 1993 | 87 dies | | Partit del Poble de Niue | – | |
| 3 | | Frank Lui (1935–2021) | 9 de març de 1993 | 26 de març de 1999 | 6 anys, 17 dies | | Independent | 1993 1996 | |
| 4 | | Sani Lakatani (nascut el 1936) | 26 de març de 1999 | 1 de maig de 2002 | 3 anys, 36 dies | | Partit del Poble de Niue | 1999 | |
| (2) | | Young Vivian (nascut el 1935) | 1 de maig de 2002 | 19 de juny de 2008 | 6 anys, 49 dies | | Partit del Poble de Niue (2002–03) | 2002 | |
| (2) | | Young Vivian (nascut el 1935) | 1 de maig de 2002 | 19 de juny de 2008 | 6 anys, 49 dies | | Independent (2003–08) | 2005 | |
| 5 | | Sir Toke Talagi (1951–2020) | 19 de juny de 2008 | 11 de juny de 2020 | 11 anys, 358 dies | | Independent | 2008 2011 2014 2017 | |
| 6 | | Dalton Tagelagi (nascut el 1968) | 11 de juny de 2020 | en el càrrec | 4 anys, 71 dies | | Independent | 2020 2023 | |

## Referències

* ↑ Hannum, Hurst. Basic Documents on Autonomy and Minority Rights (en anglès). Martinus Nijhoff Publishers, 1993-03-29, p. 403. ISBN 079231977X.
* ↑ «Niue Has New Premier». Pacific Islands Report, 20-06-2008. Arxivat de l'original el 28 de juny 2020. [Consulta: 21 març 2023].
* ↑ «Dalton Tagelagi voted in as new Premier of Niue». RNZ, 11-06-2020. [Consulta: 21 març 2023].
# Encèlad

Encèlad (en llatí: Enceladus, en grec antic: Ἐγκέλαδος, 'Enkelados') va ser un gegant, fill de Gea nascut de la sang d'Urà vessada per la castració d'aquest a mans de Cronos. Els gegants són mortals, o se'ls pot matar si ho fan un déu o un mortal amb l'ajuda d'un déu. Juntament amb els seus germans, es va alçar contra els Olímpics en la batalla coneguda com la Gigantomàquia. A la lluita, Encèlad va fugir, però Atena, li va llençar al damunt, mentre corria, l'illa de Sicília i va quedar enterrat sota l'Etna, on amb la seva respiració i els seus moviments per alliberar-se del pes que l'aixafa, provoca les erupcions del volcà i els terratrèmols.

## Referències

* 1 2 Grimal, Pierre. Diccionari de mitologia grega i romana. Barcelona: Edicions de 1984, 2008, p. 214. ISBN 9788496061972.
* ↑ Apol·lodor. Biblioteca, I, 6, 2
* 1 2 Virgili. Eneida, III, 570-587

## Bibliografia

* Parramon i Blasco, Jordi: Diccionari de la mitologia grega i romana, p. 75. Barcelona: Edicions 62, 1997. Col·lecció El Cangur / Diccionaris, núm. 209. ISBN 8429741461
# Lear (Reimann)

Lear és una obra dramaticomusical en dos actes composta per Aribert Reimann sobre un llibret en alemany de Claus H. Henneberg, basat en El Rei Lear. Es va estrenar el 9 de juliol de 1978 al Teatre Nacional de Múnic de Múnic.

## Referències

* ↑ «Dades de l'òpera» (en alemany). Operone. Arxivat de l'original el 23 de maig 2018. [Consulta: 20 maig 2018].
# Èson

Segons la mitologia grega, Èson (en grec antic Αἴσων) va ser un rei de Iolcos, fill de Creteu i de Tiro. Es casà amb Alcímede filla de Fílac o amb Polimeda, filla d'Autòlic, i va ser pare de Jàson. Pèlias, el seu germanastre, el va destronar i el va empresonar, i va enviar Jàson a buscar el velló d'or, pensant així que se'n desempallegaria. Quan va córrer el rumor de la mort dels argonautes, Pèlias, que ja no temia res, va voler matar Èson. Aquest va demanar poder triar la forma de morir, i s'enverinà amb sang de toro. Ovidi en canvi explica que Èson va tornar a veure el seu fill, i que Medea, un cop tornats els argonautes, amb les seves arts el va rejovenir.

## Referències

* ↑ Grimal, Pierre. Diccionari de mitologia grega i romana. Barcelona: edicions de 1984, 2008, p. 176. ISBN 9788496061972.

## Bibliografia

* Parramon i Blasco, Jordi: Diccionari de la mitologia grega i romana. Barcelona: Edicions 62, 1997, p. 84. (El Cangur / Diccionaris, núm. 209). ISBN 84-297-4146-1
# Error 404

El missatge d'error 404, que pot donar-se en navegar per Internet, és una de les manifestacions de la llista de codis de protocol de l'HTTP. Significa Pàgina no trobada. També pot significar que la pàgina ha estat quasi esborrada per successos de la pàgina.
Un error de pàgina 404 indica que el navegador web és capaç de comunicar-se amb el servidor però que aquest o no pot trobar el document sol·licitat o no pot accedir a aquesta petició i no vol donar més informació. Quan un servidor es comunica mitjançant HTTP respon a una petició d'un document HTML (una pàgina web) donada pel navegador amb un codi numèric. Cada codi de resposta conté a més una línia de text relacionada a la numeració.
La línia de text relacionada al codi 404 és "Pàgina no trobada". Quan un servidor envia una resposta 404 generalment inclou en la seva resposta un missatge curt en HTML que esmenta tant el codi numèric com la línia de text relacionada.
Els codis de protocol HTTP tenen una interpretació específica, en el cas del 404 el primer 4 indica un error de l'usuari, com pot ser una direcció mal escrita o cercar una pàgina que ja no existeix, el 0 significa un error general de sintaxi, com pot ser l'equivocació en una lletra en la direcció, l'últim 4 indica quin codi específic és, entre el grup dels 40X, perquè també existeixen 400 Error del Client, 401 Error Autorització requerida, entre d'altres.

## Referències

* ↑ «HTTP Messages». [Consulta: 22 desembre 2020].
# Àgave (filla de Cadme)

Segons la mitologia grega, Àgave o Agave (grec antic: Ἀγαύη; llatí: Ăgāuē o Ăgăuē) va ser una princesa tebana, filla de Cadme i d'Harmonia. les seves germanes eren Autònoe, Ino i Sèmele. Es va casar amb Equíon i li donà un fill, Penteu.
Sèmele, la seva germana, havia mort per un llamp de Zeus, quan, de forma imprudent, va demanar al seu amant que es mostrés amb tota la seva esplendor. Llavors Àgave va anar dient que Sèmele havia tingut una aventura amb un mortal i que Zeus l'havia castigada per haver pretès que estava embarassada d'un déu. Dionís, el fill de Sèmele, va venjar la seva mare castigant cruelment Àgave per haver-la calumniat. Quan Dionís va tornar a Tebes, on en aquell moment regnava Penteu, va fer que totes les dones de la ciutat es reunissin a les muntanyes de Citeró per celebrar els seus misteris. Penteu, que no volia que el culte s'introduís a la seva terra, va intentar espiar les bacants, però Àgave el va veure i el va prendre per una bèstia ferotge. En la seva bogeria esquarterà Penteu membre a membre. Quan va recobrar l'enteniment, va fugir de Tebes molt espantada, i va fer cap a Il·líria, a la cort de Licoterses, rei del país, amb qui es casà. Però més endavant, segons una tradició, per garantir la possessió del regne, va matar el seu pare Cadme quan aquest va anar a Il·líria.

## Referències

* ↑ Diccionari Grec-Català. D’Homer al segle II dC. Enciclopèdia Catalana, p. 142. ISBN 978-84-412-2422-3. «Ἀγαυή (..) Àgave [nom de dona, esp. de la mare de Penteu].»
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 16. ISBN 9788496061972.

## Bibliografia

* Apol·lodor d'Atenes: Biblioteca. Versió onlinebilingüe grec-alemany d'accés lliure. Llibre III,4,2 i Llibre III,5,2-3.
* Apol·lodor d'Atenes: Biblioteca. Versió online francesa d'accés lliure. Llibre III,4,2 i Llibre III,5,2-3.
* Apol·lodor d'Atenes: Biblioteca. Versió online anglesa d'accés lliure. Llibre III,4,2 i Llibre III,5,2-3.
* Eurípides: Bacchae (Les Bacants). Versió online a cura de Gilbert Murray, d'accés lliure.
* Eurípides: Les Bacants. Traducció de Carles Riba. Dins: Eurípides: Tragèdies. Volum 3. Barcelona: Curial, 1977. ISBN 978-84-7256-112-0
* Eurípides: Les Bacants. Traducció de Joan Alberich i Mariné. Barcelona: la Magrana, 2006. ISBN 978-84-7871-604-3
* Hyginus Mythographus: Fabulae. CLXXXIV ("Pentheus et Agaue") i CCXXXIX ("Matres quae filios interfecerunt"). Versió online d'accés lliure.
* Parramon i Blasco, Jordi: Diccionari de la mitologia grega i romana. Barcelona: Edicions 62, 1997, p. 11. (El Cangur / Diccionaris, núm. 209). ISBN 84-297-4146-1
* Publius Ouidius Naso: Metamorphoseon libri XV. Llibre III, versos 511-733 ("Pentheus, nautae Tyrrheni"), esp. vers 708. Versió online Arxivat 2012-02-16 a Wayback Machine. d'accés lliure.
# Niederbayern

Niederbayern o Baixa Baviera és una de les set Regierungsbezirk (regions administrativo-governamentals) que formen el land de l'Estat Lliure de Baviera (Freistaat Bayern). El terme Niederbayern va aparèixer el 1255 com una divisió bavaresa, originàriament abastava un territori més extens.

## Situació geogràfica

La regió està situada a l'est de l'estat, limita pel nord amb l'Alt Palatinat, pel nord-est amb Bohèmia, pel sud-est amb l'Alta Àustria i pel sud-oest amb Oberbayern.

## Història

El terme Niederbayern va aparèixer el 1255 com una divisió bavaresa, originàriament abastava un territori més extens. La constitució bavaresa del 1808 dividia el regne de Baviera, format el 1806, en districtes (Kreise) de manera uniforme. Els districtes eren el nivell intermedi de l'administració i pretenien ser un sistema racional d'organització, sense cap relació amb les organitzacions precedents del territori. D'acord amb el model francès, els districtes van rebre un nom segons el seu riu principal. A mesura que van anar canviant els límits de Baviera, els districtes es van anar adaptant a les noves situacions.

## Divisió territorial

La regierungsbezirk de Niederbayern és formada per tres districtes urbans (kreisfreie Städte) i 9 districtes rurals (Landkreise):

### Districtes urbans

* Landshut
* Passau
* Straubing

### Districtes rurals

* Districte de Deggendorf
* Districte de Dingolfing-Landau
* Districte de Freyung-Grafenau
* Districte de Kelheim
* Districte de Landshut
* Districte de Passau
* Districte de Regen
* Districte de Rottal-Inn
* Districte de Straubing-Bogen

### Ciutats més importants

| Stadt | Einwohner |
| Landshut | 62.074 |
| Passau | 50.464 |
| Straubing | 44.633 |
| Deggendorf | 31.421 |
| Dingolfing | 18.443 |
| Vilshofen | 16.408 |
| Kelheim | 15.656 |
| Pocking | 14.913 |
| Eggenfelden | 14.110 |
| Mainburg | 13.882 |

## Enllaços externs

* Portal de la regió en alemany i francès
* Pàgina oficial del Govern de Niederbayern
# Chupadero

Chupadero és una concentració de població designada pel cens dels Estats Units a l'estat de Nou Mèxic. Segons el cens del 2000 tenia 318 habitants.

## Demografia

Segons el cens del 2000, Chupadero tenia 318 habitants, 125 habitatges, i 93 famílies. La densitat de població era de 84,7 habitants per km².
Dels 125 habitatges en un 29,6% hi vivien nens de menys de 18 anys, en un 62,4% hi vivien parelles casades, en un 8% dones solteres, i en un 24,8% no eren unitats familiars. En el 15,2% dels habitatges hi vivien persones soles l'1,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 2,83.
Per edats la població es repartia de la següent manera: un 20,4% tenia menys de 18 anys, un 4,7% entre 18 i 24, un 29,2% entre 25 i 44, un 34,9% de 45 a 60 i un 10,7% 65 anys o més.
L'edat mediana era de 42 anys. Per cada 100 dones de 18 o més anys hi havia 99,2 homes.
La renda mediana per habitatge era de 59.231 $ i la renda mediana per família de 58.077 $. Els homes tenien una renda mediana de 60.833 $ mentre que les dones 25.179 $. La renda per capita de la població era de 26.915 $. Aproximadament el 22,1% de les famílies i el 12,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chupadero». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Chupadero». American Fact Finder. Oficina del Cens dels Estats Units, 12-01-2010.
# Fòsfor (fill d'Astreu)

D'acord amb la mitologia grega, Fòsfor (en grec antic Φωσφόρος, "portador de la llum"), traduït al llatí com a (Lucífer) fou un déu, fill d'Astreu i d'Eos. És una personificació de l'estel de l'alba (el planeta Venus en la seua aparició matinal). Els antics l'imaginaven com un jove amb una torxa a la mà, que apareixia al cel poc abans de l'aurora, portava la llum del dia i tancava la marxa dels estels.
Hesíode li va aplicar el nom d'Eòsfor o Heòsfor (en grec antic Έωσφόρος "la flama de l'aurora").

## Referències

* ↑ Ovidi Nasó, P.; Revisat i traduït per Adela M.ª Trepat i Anna M.ª de Saavedra. Les Metamorfosis, L. III. Barcelona: Fundació Bernat Metge, 1932.
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 208 i 238. ISBN 9788496061972.

## Bibliografia

* Parramon i Blasco, Jordi: Diccionari de la mitologia grega i romana. Barcelona: Edicions 62, 1997, p. 98. Col·lecció El Cangur / Diccionaris, núm. 209. ISBN 8429741461
Viccionari
# Eunòmia (Hores)

Segons la mitologia grega, Eunòmia (en grec antic Εὐνομία "el bon ordre") va ser una de les Hores, filla de Zeus i Temis, i es considerava la deessa de l'ordre humà. Aquesta deessa, o bé una altra del mateix nom, hauria pogut ser una filla d'Hermes i Afrodita segons una tradició.

## Referències

* ↑ Parramon i Blasco, Jordi. Diccionari de la mitologia grega i romana. Barcelona: Edicions 62, 1997, p. 88. ISBN 8429741461.
# Paria (Moniuszko)

Paria és una obra dramaticomusical en un acte composta el 1859 per Stanisław Moniuszko sobre un llibret en polonès de Jan Chęciński. Es va estrenar l'11 de desembre de 1869 al Gran Teatre de Varsòvia.

## Referències

* ↑ «Dades de l'òpera» (en alemany). Operone. Arxivat de l'original el 25 de setembre 2017. [Consulta: 3 juny 2018].
# Cundiyo

Cundiyo és una concentració de població designada pel cens dels Estats Units a l'estat de Nou Mèxic. Segons el cens del 2000 tenia 95 habitants.

## Demografia

Segons el cens del 2000, Cundiyo tenia 95 habitants, 39 habitatges, i 26 famílies. La densitat de població era de 73,4 habitants per km².
Dels 39 habitatges en un 35,9% hi vivien nens de menys de 18 anys, en un 51,3% hi vivien parelles casades, en un 10,3% dones solteres, i en un 30,8% no eren unitats familiars. En el 30,8% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,93.
Per edats la població es repartia de la següent manera: un 27,4% tenia menys de 18 anys, un 4,2% entre 18 i 24, un 32,6% entre 25 i 44, un 22,1% de 45 a 60 i un 13,7% 65 anys o més.
L'edat mediana era de 38 anys. Per cada 100 dones de 18 o més anys hi havia 97,1 homes.
La renda mediana per habitatge era de 48.654 $ i la renda mediana per família de 48.654 $. Els homes tenien una renda mediana de 36.250 $ mentre que les dones 18.750 $. La renda per capita de la població era de 18.722 $. Aproximadament el 13,6% de les famílies i el 14,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cundiyo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Cundiyo». American Fact Finder. Oficina del Cens dels Estats Units, 12-01-2010.
# Homestown

Homestown és una població dels Estats Units a l'estat de Missouri. Segons el cens del 2000 tenia 181 habitants.

## Demografia

Segons el cens del 2000, Homestown tenia 181 habitants, 61 habitatges, i 48 famílies. La densitat de població era de 582,4 habitants per km².
Dels 61 habitatges en un 36,1% hi vivien nens de menys de 18 anys, en un 39,3% hi vivien parelles casades, en un 36,1% dones solteres, i en un 21,3% no eren unitats familiars. En el 19,7% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 3,31.
Per edats la població es repartia de la següent manera: un 35,9% tenia menys de 18 anys, un 13,8% entre 18 i 24, un 13,3% entre 25 i 44, un 25,4% de 45 a 60 i un 11,6% 65 anys o més.
L'edat mediana era de 25 anys. Per cada 100 dones de 18 o més anys hi havia 81,3 homes.
La renda mediana per habitatge era de 12.143 $ i la renda mediana per família d'11.607 $. Els homes tenien una renda mediana de 19.250 $ mentre que les dones 17.500 $. La renda per capita de la població era de 6.780 $. Entorn del 53,1% de les famílies i el 52,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Homestown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Homestown». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Coherència

La coherència és la unitat temàtica d'un missatge, de manera que el receptor té la sensació de trobar-se davant un tot estructurat que transmet un missatge i no davant frases aïllades. La coherència s'aconsegueix amb mecanismes de cohesió (com els connectors, que ajuden a fer evident l'estructura textual), però també encadenant els temes de manera que la informació nova estigui precedida per informació ja coneguda. D'aquesta manera, el lector pot assimilar el que se li explica de manera progressiva i connectant-ho amb el que ja sap (i per tant es pot produir un aprenentatge significatiu si és un text didàctic). El paràgraf assegura que la informació estigui ben repartida en unitats coherents.

## Referències

* ↑ Alonso, S.; A. López, P. Lumbreras, A. Pérez. Apóstrofe, Lengua y literatura. Barcelona: Editorial Casals, p. 88-91. ISBN 8421829254.
Viccionari
# Nikon AF200

La Nikon AF200 és una càmera compacta que utilitza pel·lícula de 35mm. Aquesta, va ser llançada al mercat per Nikon el 1993, substituint a la Nikon RF10. El 1994, l'AF200 va ser substituïda per l'AF210.
Aquest model també es va comercialitzar com a Nikon Fun Touch 2.

## Característiques

La Nikon AF200 és una càmera totalment automàtica, per tant, l'enfocament i l'exposició la decideix la càmera fent una lectura de la llum de l'escena i llegint el codi DX de la pel·lícula utilitzada, la qual pot anar des d'una sensibilitat de 100 fins a 400 ASA. La càrrega de la pel·lícula, el bobinat i rebobinat també és automàtic.
El flaix integrat de la càmera si s'està usant un rodet de 100 ASA pot il·luminar des d'1,2 fins a 3,5 metres i tarda 5 segons a reciclar-se. Per què la càmera i el flaix funcionin es necessita dues piles AA, les quals donen per poder disparar uns 18 rodets.
Aquesta, incorpora un objectiu de 34mm amb una obertura màxima de f/4.5 i un diagrama òptic de 3 lents en 3 grups.
Aquesta està fabricada a la Xina i el material principal que s'usa per fabricar-la és el plàstic.

## Referències

* ↑ «Nikon AF200» (en francès). Collection appareils.
* ↑ «Nikon RF10» (en anglès). Film photography.
* ↑ «Nikon AF210» (en anglès). Film photography.
* ↑ «Nikon compact film cameras» (en anglès). Nico Vandijk.
* 1 2 3 «Nikon AF200» (en anglès). Film photography.
* ↑ «Nikon AF 200» (en anglès). Collecti blend.
* ↑ «Especificaciones - Nikon Fun>Touch 2 Instruction Manual» (en castellà). Manuals lib.
* ↑ «Fiche technique du Nikon AF200» (en francès). Collection appareils.